open-index/open-wikipedia-markdown huggingface dataset:
வேலைக்காரன் (தொலைக்காட்சித் தொடர்)

**வேலைக்காரன்** என்பது 2020-2022 விஜய் தொலைக்காட்சியில்  ஒளிபரப்பான குடும்பத் தொலைக்காட்சி நாடகத் தொடர் ஆகும். இந்த தொடரில் சபரி, கோமதி பிரியா மற்றும் சத்யா ஆகியோர் முதன்மைக் கதாபாத்திரத்தில் நடிக்க, இவர்களுடன் வாசு விக்ரம், சோனா நாயுடு, நிகரிகா ரஞ்சித், கே. நட்ராஜ் போன்ற பலர் நடித்துள்ளனர். இந்த தொடர் 1995 ஆம் ஆண்டு வெளியான முத்து என்ற திரைப்படத்தை தழுவி தொடராக எடுக்கப்படுகின்றது. இத்தொடர் திசம்பர் 7, 2020 முதல் மே 7, 2022 ஆம் ஆண்டு வரை திங்கள் முதல் சனி வரை மதியம் 2 மணிக்கு ஒளிபரப்பாகி, 409 அத்தியாயங்களுடன் நிறைவுபெற்றது.

## நடிகர்கள்
### முதன்மை கதாபாத்திரம்
* சபரி - வேலன்
** விசாலாட்சி வீட்டில் வேலை செய்யும் வேலைக்காரன். முதலாளி அம்மா மீது அன்பும் பாசமும் கொண்டவன் மற்றும் ஜமீன் குடும்பத்தின் உண்மையான வாரிசு. (Dubbed by Pradeep Kutty).
* கோமதி பிரியா - சுந்தரவள்ளி (எ) வள்ளி 
** ஜமீன் குடும்பத்தில் வேலை செய்யும் பெண். (Dubbed by Akshayapraba).
* சத்யா SK - ராகவன் மகாலிங்கம்  
**விசாலட்சியின் மகன், தற்போதைய ஜமீன் வாரிசு, சொல் பேச்சை கேட்காதவன்,வேலன் நன்பன் மற்றும்  வேலைக்காரன் (Dubbed By Vignesh a.k.a. Vicky)

### துணைக் கதாபாத்திரம்
* சோனா நாயுடு - விசாலாட்சி மகாலிங்கம் 
** ஜமீன் அம்மா, ராகவனின் தாய்.
* வாசு விக்ரம் - சிங்கபெருமாள்
** விசாலாட்சியின் சகோதரன்.
* நிகரிகா ரஞ்சித் - நந்திதா சிங்கபெருமாள் 
* கே. நட்ராஜ்
* மைனர் யோகி - பசுபதி
* ராஷ்மிதா ரோஜா - கோமள வள்ளி, ராகவனின் மனைவி.

## மேற்கோள்கள்

## வெளி இணைப்புகள்
* 

பகுப்பு:விஜய் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நாடகங்கள்
பகுப்பு:தமிழகத்தின் தொலைக்காட்சி நிகழ்ச்சிகள்
பகுப்பு:தமிழ் குடும்பத் தொலைக்காட்சி தொடர்கள்
பகுப்பு:2020களில் தமிழ்த் தொலைக்காட்சி நிகழ்ச்சிகள்
பகுப்பு:2020 இல் தொடங்கிய தமிழ்த் தொலைக்காட்சி நிகழ்ச்சிகள்
பகுப்பு:தமிழ்த் தொலைக்காட்சி நிகழ்ச்சிகள்
பகுப்பு:2022 இல் நிறைவடைந்த தமிழ்த் தொலைக்காட்சி நிகழ்ச்சிகள்
பல ஒளிப்படக்கருவி

**பல ஒளிப்படக்கருவி** (Multiple-camera) என்பது திரைப்படத் தயாரித்தல் மற்றும் காணொளி தயாரிப்பின் ஒரு முறையாகும். பல ஒளிப்படக்கருவி மூலம் அல்லது தொழில்முறை காணொளி ஒளிப்படக்கருவி மூலம் ஒரே நேரத்தில் திரைப்பட காட்சியை பதிவு செய்கின்றன அல்லது ஒளிபரப்புகின்றன.

## திரைப்படம்
பெரும்பாலான திரைப்படங்கள் ஒற்றை ஒளிப்படக்கருவி அமைப்பைப் பயன்படுத்துகின்றன. ஆனால் அண்மைய தசாப்தங்களில் பெரிய திரைப்படங்கள் ஒன்றுக்கு மேற்பட்ட ஒளிப்படக்கருவி யை பயன்படுத்தத் தொடங்கியுள்ளன, வழக்கமாக இரண்டு ஒளிப்படக்கருவி ஒரே நேரத்தில் ஒரே அமைப்பை படமாக்குகின்றன. இருப்பினும், இது தொலைக்காட்சி அர்த்தத்தில் உண்மையான பல ஒளிப்படக்கருவி அமைப்பு அல்ல.

## தொலைக்காட்சி

பல ஒளிப்படக்கருவி அமைப்புகள் நேரடி தொலைக்காட்சியின் இன்றியமையாத பகுதியாகும். பல ஒளிப்படக்கருவி முறை இயக்குனருக்கு ஒவ்வொரு படபிபின் மீதும் குறைந்த கட்டுப்பாட்டைக் கொடுக்கிறது, ஆனால் ஒற்றை ஒளிப்படக்கருவி அமைப்பைக் காட்டிலும் வேகமாகவும் குறைவாகவும் இருக்கும்.

தொலைக்காட்சி துறையில் விளையாட்டு நிகழ்வுகள், செய்திகள், நாடகத் தொடர்கள், பேச்சு நிகழ்ச்சிகள் மற்றும்  விளையாட்டு நிகழ்ச்சிகளில் பல ஒளிப்படக்கருவி பொதுவாகப் பயன்படுத்தப்படுகிறது.

## மேற்கோள்கள்

பகுப்பு:திரைப்படம் தயாரித்தல்
குனியில் கைலாசநாதன்

**குனியில் கைலாசநாதன்** *(Kuniyil Kailashnathan)* 1979 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். 1953 ஆம் ஆண்டு மே மாதம் 25 ஆம் நாளில் கைலாசநாதன் பிறந்தார். 2013 ஆம் ஆண்டு முதல் 2014 ஆம் ஆண்டு வரை குசராத்தில் நரேந்திர மோடி முதலமைச்சராக இருந்தபோது  இவர் முதன்மைச் செயலாராகப் பணிபுரிந்துள்ளார்.

## தொடக்ககால வாழ்க்கை
கைலாசநாதன் தமிழ்நாட்டிலுள்ள  ஊட்டியில் வளர்ந்தார். இங்கு இவரின் தந்தை தபால் துறையில் பணிபுரிந்து கொண்டிருந்தார்.
 
## தொழில்
குனியில் கைலாசநாதன் 1981 ஆம் ஆண்டு செப்டம்பர் 1 ஆம் தேதி உதவி ஆட்சியராக தனது வாழ்க்கையைத் தொடங்கினார். 1985 ஆம் ஆண்டில் குசராத்தின் சுரேந்திரநகர் மற்றும் 1987 ஆம் ஆண்டில் சூரத்  மாவட்டங்களின் மாவட்ட ஆட்சியளாராகப் பணியாற்றினார்.
குசராத் கடல் வாரியத்தின் தலைமை நிர்வாக அதிகாரியாகவும் கைலாசநாதன் இருந்தார். நகர்ப்புறத் துறையில் இவர் 1999 ஆம் ஆண்டு முதல் 2001 ஆம் ஆண்டு வரை அகமதாபாத்தின் நகராட்சி ஆணையராகவும்  குசராத்தின் நகர்ப்புற மேம்பாடு மற்றும் நகர்ப்புற வீட்டுவசதித் துறையின் முதன்மை செயலாளராகவும் பணியாற்றினார். நகர்ப்புற வீட்டுவசதித் துறையிலிருந்தபோது  அகமதாபாத்துக்கான பேருந்து விரைவு போக்குவரத்து திட்டத்தை உருவாக்கிய வழிநடத்தல் குழுவுக்கு தலைமை தாங்கினார்.
2013 ஆம் ஆண்டு மே மாதம் 31 அன்று குசராத் முதலமைச்சர் அலுவலகத்தில் கூடுதல் தலைமைச் செயலாளராக ஓய்வு பெற்றார். அரசுப் பணியில் 33 ஆண்டு கால சேவை முடிந்தது என்றாலும் முதலமைச்சர் அலுவலகத்தில் தலைமை முதன்மை செயலாளராக தக்கவைக்கப்பட்டார், இப்பதவி கைலாசநாதனுக்காக  உருவாக்கப்பட்டது.

## கல்வி
சென்னைப் பல்கலைக்கழகத்தில் வேதியியலில் முதுநிலைப் பட்டமும் வேல்சு பல்கலைக்கழகத்தில் பொருளாதாரத்தில் முதுநிலைப் பட்டமும் பெற்றவர்.

## மேற்கோள்கள்

பகுப்பு:1953 பிறப்புகள்
பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பசீர் அகமது கான்

**பசீர் அகமது கான்** (*Baseer Ahmad Khan )*  2000 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். தற்போது இவர் சம்மு காசுமீர் மாநிலத்தின் துணைநிலை ஆளுநருக்கு ஆலோசகராக பணிபுரிகிறார். 
## பின்னணி
2009 ஆம் ஆண்டில் கான் பாரமுல்லாவின் துணை ஆணையராக இருந்தபோது குல்மார்க் நில முறைகேட்டில் குற்றம் சாட்டப்பட்டார்.  டிசம்பர் 2011 ஆம் ஆண்டு திசம்பர் மாதம் முதல் மார்ச் 2013 வரை சிறீநகர் மாவட்டத்தின் துணை ஆணையர் பதவியில் இருந்தார்.  காசுமீரின் கோட்ட ஆணையாளராக இருந்த இவர் 2019 ஆம் ஆண்டு சூன் மாதம் 30 அன்று மேலதிக வயதை எட்டியபோதும் அரசாங்கம் இவரது சேவையை மேலும் ஓராண்டு நீட்டித்தது. ஆனால் இவரது பதவிக்காலம் முடிவடைவதற்கு முன்னர், சம்மு-காசுமீரின் துணைநிலை ஆளுநர் முர்முவின் நான்காவது ஆலோசகராக 2020 ஆம் ஆண்டு மார்ச் மாதத்தில் நியமிக்கப்பட்டார். ஓர் ஆலோசகராக இவர் சக்தி மேம்பாடு, கிராம அபிவிருத்தி மற்றும் பஞ்சாயத்து ராச், கலாச்சாரம், சுற்றுலா மற்றும் மலர் வளர்ப்பு போன்ற இலாகாக்களை நிர்வகிக்கிறார்.
 
## மேற்கோள்கள்

பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
கேவல் குமார் சர்மா

**கேவல் குமார் சர்மா** *(Kewal Kumar Sharma)*  1983 ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். அருணாச்சல பிரதேசம், கோவா, மிசோரம் மற்றும் யூனியன் பிரதேசங்களில் நிர்வாகப் பிரிவில் அதிகாரியாகப் பணிபுரிந்து ஓய்வு பெற்றுள்ளார். 2018 ஆம் ஆண்டு நவம்பரில் சம்மு காசுமீரின் ஆளுநர் சத்ய பால் மாலிக்கிற்கு ஆலோசகராக இவர் நியமிக்கப்பட்டார். சம்மு-காசுமீர் ஒன்றியப் பிரதேசங்கள் உருவாக்கப்பட்டதைத் தொடர்ந்து, துனைநிலை ஆளுநர் கிரிசு சந்திர முர்மு மற்றும் தற்போதைய துணைநிலை ஆளுநர் மனோச் சின்கா ஆகியோரின் ஆலோசகராகவும் இருந்தார். 2020 ஆம் ஆண்டு பிப்ரவரியில் இவர் சம்மு காசுமீர் தொழில்நுட்பக் கல்வி வாரியத்தின் தலைவராக நியமிக்கப்பட்டார். கேவல் குமார் சர்மா சண்டிகர் மாநிலத்தின்  நிர்வாக  ஆலோசகர், கோவாவின் தலைமைச் செயலாளர் மற்றும் தில்லியின்  தலைமைச் செயலாளர் ஆகிய பதவிகளையும் வகித்தார். பின்னர் இவர் செயலாளராக மத்திய மனிதவள மேம்பாட்டு அமைச்சகத்திற்கு மாற்றப்பட்டார். 
## பின்னணி
கே.கே.சர்மா என்ற பெயராலும் அறியப்படும் இவர் சம்மு காசுமீர் மாநிலத்தைச் சேர்ந்த கதுவா மாவட்டத்திலிருக்கும் பில்லாவர் நகரத்தைச் சேர்ந்தவராவார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
பகுப்பு:ஜம்மு காஷ்மீர் மக்கள்
தீபக் காந்தேகர்

**தீபக் காந்தேகர்** *(Deepak Khandekar)*  1985ஆம் ஆண்டில் தேர்ச்சிபெற்ற ஓர் இந்திய ஆட்சிப் பணியாளர் ஆவார். தற்போது இவர் இந்திய அரசாங்கத்தின் பழங்குடியினர் விவகார அமைச்சகத்தில் செயலாளராக உள்ளார். பெண்கள் மற்றும் குழந்தைகள் மேம்பாட்டு அமைச்சகத்தின் செயலாளர் பதவியையும் கூடுதலாக கவனித்து வருகிறார். 
## கல்வி
ராய்ப்பூர் தேசிய தொழில் நுட்ப நிறுவனத்தில் காந்தேகர் பட்டம் பெற்றுள்ளார். 
## மேற்கோள்கள்

பகுப்பு:வாழும் மக்கள்
பகுப்பு:இந்திய ஆட்சிப் பணி அலுவலர்கள்
கோவா விடுதலை நாள்

**கோவா விடுதலை நாள்** *(Goa Liberation Day)* )ஒவ்வோர் ஆண்டும் திசம்பர் 19 ஆம் நாள் அனுசரிக்கப்படுகிறது. இந்திய ஆயுதப்படைகள் கோவாவை போர்த்துகீசிய ஆட்சியில் இருந்து விடுவித்ததை நினைவூட்டும் வகையில் கோவா விடுதலை நாள் இந்தியாவில் கொண்டாடப்படுகிறது.
 
## பின்னணி
450 ஆண்டு கால போர்த்துக்கீசிய ஆட்சியிலிருந்து கோவா மாநிலம் 1961 ஆம் ஆண்டு திசம்பர் 19 அன்று விடுதலையடைந்தது.
## கொண்டாட்டம்
இத்தினத்தைக் கொண்டாடும் வகையில் மாநிலமெங்கும் பல்வேறு நிகழ்ச்சிகள் ஏற்பாடு செய்யப்பட்டு நடைபெறுகின்றன. 
## மேற்கோள்கள்

பகுப்பு:கோவாவின் வரலாறு
பகுப்பு:திசம்பர் சிறப்பு நாட்கள்
ஜே. ஜேம்சு

**ஜே. ஜேம்சு** (*J. James*) ஓர் இந்திய அரசியல்வாதி மற்றும் முன்னாள் சட்டமன்ற உறுப்பினராக ஆவார். இவர் திருவட்டார் தொகுதியில் இருந்து இந்திய தேசிய காங்கிரசு வேட்பாளராக போட்டியிட்டு 1967 தமிழ்நாடு சட்டமன்ற உறுப்பினராக தேர்வுசெய்யப்பட்டார்.

1971 தேர்தலில் இந்திய தேசிய காங்கிரஸ் (அமைப்பு) சார்பில் போட்டியிட்டு தமிழ்நாடு சட்டமன்ற உறுப்பினராக தேர்வுசெய்யப்பட்டார்.

1977 தேர்தலில் ஜனதா கட்சி சார்பில் போட்டியிட்டு தமிழ்நாடு சட்டமன்ற உறுப்பினராக தேர்வுசெய்யப்பட்டார். தொடர்ந்து மூன்று முறை திருவட்டார் சட்டமன்ற உறுப்பினராக செயல்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:கன்னியாகுமரி மாவட்ட அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
கெய்சேரி

**கெய்சேரி** (*Kayseri*, Turkish pronunciation: [ˈKajseɾi] ;    ) என்பது துருக்கியின் நடு அனடோலியாவில் உள்ள நகரமாகும். இது  பெரிய அளவில் தொழில்மயமான ஒரு நகரம் ஆகும். இது கெய்சேரி மாகாணத்தின் தலைநகராக உள்ளது.  கெய்சேரி நகரம் கெய்சர மாநகராட்சியின் எல்லைகளால் வரையறுக்கபட்டுள்ளது. இது கட்டமைப்புரீதியாக ஐந்து மாநகர மாவட்டங்களை உள்ளடக்கியது. முதலில் கோகாசினன் மற்றும் மெலிகாசியின் ஆகிய இரண்டு மாவட்டங்களைக் கொண்டதாகவே இருந்தது. 2004 முதல், ஹாகலர், அன்செசு மற்றும் தலாஸ் ஆகிய மாவட்டங்களும் இதில் உள்ளன.

கெய்சேரியானது செயலற்ற எரிமலையான  எர்சியஸ் மலையின் அடிவாரத்தில்  அமைந்துள்ளது. இது நகரத்தையடுத்து   உயரமானதாக இது உள்ளது. துருக்கியின் முதல்தர நகரங்களின் வரையறைக்குடபட்ட முதல் அணியில் இந்த நகரம் பெரும்பாலும் குறிப்பிடப்படுகிறது. 

செல்யூக் அரசமரபு காலத்தில் தொடங்கி பல வரலாற்று நினைவுச்சின்னங்களை இந்த நகரம் கொண்டுள்ளது. கப்படோசியா நகருக்கு  சர்வதேச சுற்றுலா பயணிகள் செல்லும் வழியில் இந்த நகரம் உள்ளதால், இது பொதுவாக பார்வையிடப்படுகிறது. கெய்சேரியில் பயணிகளைக் கவரும் பல இடங்கள் உள்ளன: நகர மையத்திலும் அதைச் சுற்றியுள்ள செல்யூக் மற்றும் உதுமானியர் கால நினைவுச் சின்னங்கள் உள்ளன. எர்சியஸ் மலையானது மலையேற்றம் மற்றும் மலையேற்ற பயிற்சி மையமாக உள்ளது. ஜமந்தே ஆறானது ஒரு சறுக்குப்படகு பயண மையமாக உள்ளது.  கோல்டெப், அர்னாஸ், தலாஸ் மற்றும் தேவேலியின் வரலாற்று இடங்கள் உள்ளன. கெய்சேரி எர்கிலெட் பன்னாட்டு வானூர்தி நிலையத்தின் சேவை உள்ளது. இந்நகரம் எர்சியஸ் பல்கலைக்கழகத்தின் தாயகமாகும்.

துருக்கிய புள்ளிவிவர நிறுவனத்தின் கூற்றுப்படி 2011 நிலவரப்படி கெய்சேரி நகரில் 844,656 மக்கள் தொகை இருந்தது; கெய்சேரி மாகாணத்தில் 1,234,651 மக்கள் தொகை இருந்தது.  

## சொற்பிறப்பியல்
கெய்சேரி முதலில் மசாக்கா என்று அழைக்கப்பட்டது ( ஆர்மேனியன் பாரம்பரியத்தின்படி, இது மிஷாக் என்பவரால் நிறுவப்பட்டு, பெயரிடப்பட்டது)  மேலும் இது ஸ்ட்ராபோவிற்காக அறியப்பட்டது. அந்த நேரத்தில் இது ரோமானிய மாகாணமான சிலிசியாவின் தலைநகரமாக இருந்தது. கபடோசியாவின் மன்னர் (கிமு 163-130) அரியாராத்ஸ் வி யூசிப்ஸுக்குப் பிறகு, ஆர்கேயஸில்  (கிரேக்க மொழியில் ἡβεια ἡ πρὸς τῷ αίῳ) யூசிபியா என்றும் அழைக்கப்பட்டது. கி.பி 14 இல் சீசர் அகஸ்டஸ் இறந்தபின், சீசர் அகஸ்டசின் நினைவாக, இதன் பெயரானது மீண்டும் கபடோசியாவின் கடைசி மன்னர் (கிமு 36-கி.பி 14)  "கபடோசியாவில் சிசேரியா" (ரோமானிய மொழியில் சிசேரியா என்ற பெயருடன் உள்ள வேறு  நகரங்களிலிருந்து வேறுபடுத்துவதற்காக) என்று மாற்றினர். முஸ்லீம் அரேபியர்கள் வந்தபோது, அவர்கள் *Kaisariyah*  (பாரம்பரிய இலத்தீன் மொழியில் *C என்ற* எழுத்து K என உச்சரிக்கப்பட்டது என்பதை நினைவில் கொள்க) என்று எழுதப்பட்ட பெயரை தழுவி கைசரியா என பயன்படுத்தினர். மேலும் 1080 ஆம் ஆண்டில் செல்யூக் துருக்கியர்கள் நகரத்தைக் கைப்பற்றி தங்கள் கட்டுப்பாட்டில் கொண்டுவந்தபோது இது மெல்ல மெல்ல மருவி இறுதியில் கெய்செரியாக மாறியது. 

## நிலவியல்

### காலநிலை
கெய்சேரி பொதுவாக குளிர்ந்த அரை வறண்ட காலநிலையும்,  குளிர் காலங்களில் குளிர்மிக்க, பனி பொழியும் கால நிலையும், கோடைக்காலங்களில் வெப்பமான, வறண்ட கால நிலையைக் கொண்ட கொண்ட  கோப்பன் காலநிலை வகைப்பாட்டைக் ( *பி.எஸ்.கே* ), கொண்டுள்ளது. மழைப்பொழிவானது பெரும்பாலும் வசந்த காலத்தில், கோடையின் துவக்கத்தில் மற்றும் இலையுதிர்காலத்தின் போது பொழிகிறது.

## குறிப்புகள்

## வெளி இணைப்புகள்

பகுப்பு:Coordinates on Wikidata
பகுப்பு:துருக்கியின் நகரங்கள்
கார்பன் இருசெலீனைடு

**கார்பன் இருசெலீனைடு** (Carbon diselenide) CSe2  என்ற மூலக்கூற்று வாய்ப்பாட்டால் விவரிக்கப்படும் ஒரு வேதிச் சேர்மமாகும். கார்பன் இருசல்பைடை ஒத்த வரிசைச் சேர்மமாகக் கருதப்படும் இச்சேர்மம் மஞ்சள் ஆரஞ்சு நிறத்தில் எண்ணெய் பசை கொண்ட நீர்மமாகக் காணப்படுகிறது. ஒளி உணரியான இச்சேர்மம் நீரில் கரையாது ஆனால் கரிமக் கரைப்பான்களில் கரையும். 
## தயாரிப்பு
கார்பன் இரு செலீனைடு D∞h என்ற சீரொழுங்குடன் ஒரு நேரியல் மூலக்கூற்று கட்டமைப்பைக் கொண்டுள்ளது. செலீனியம் தூளுடன் இருகுளோரோமெத்தேன் ஆவியை 550 பாகை செல்சியசு வெப்பநிலையில் வினைபுரியச் செய்து கார்பன் இருசெலீனைடு  தயாரிக்கப்படுகிறது.

:2 Se + CH2Cl2 → CSe2 + 2 HCl

கிரிம் மற்றும் மெட்சுகெர் இருவரும் ஐதரசன் செலீனைடுடன் கார்பன் டெட்ரா குளோரைடை சூடான குழாயில் வைத்து  சூடுபடுத்தி கார்பன் இருசெலீனைடை தயாரித்தனர். 
கார்பன் இருசல்பைடைப் போலவே கார்பன் இரு செலீனைட்டும் உயர் அழுத்தத்தில் பலபடியாகிறது. இப்பலபடியின் கட்டமைப்பு –[Se–C(=Se)–C(=Se)–Se]– என்ற முதுகெலும்பு வடிவத்தில் இருக்கலாம் என்று நம்பப்படுகிறது. உருவாகும் பலபடி ஓர் குறைகடத்தியாகும். அறை வெப்பநிலையில் இந்த பலபடியின் மின்கடத்துத்திறன் மீட்டருக்கு 50 சிமென்சு அளவாகும். 
கார்பன் இருசெலீனைடானது  டெட்ராசெலீனாபல்வேலீன்கள் தயாரிப்பதற்கான ஒரு முன்னோடிச் சேர்மமாகும். டெட்ராதயாபல்வேலீன் சேர்மத்தை ஒத்த செலீனியம் வரிசைச் சேர்மம் டெட்ராசெலீனாபல்வேலீனாகும். மேலும், கரிமக் கடத்திகளையும், கரிம மீக்கடத்திகளையும் தயாரிக்கவும் இச்சேர்ம்ம் பயன்படுகிறது.

இரண்டாம்நிலை அமீன்களுடன் கார்பன் இருசெலீனைடு வினைபுரிந்து ஈரால்கையிருசெலீனோகார்பமேட்டுகளைக் கொடுக்கிறது. :

:2 Et2NH + CSe2 → (Et2NH2+)(Et2NCSe2−)

## முன்பாதுகாப்பு

கார்பன் இருசெலீனைடின் ஆவியழுத்தம் அதிகமாகும். இதன் நச்சுத்தன்மையும் மிதமான நச்சுத்தன்மையாகும். உள்ளிழுக்க நேர்ந்தால் அபாயத்தை அளிக்கிறது.  எளிதான சவ்வு போக்குவரத்து காரணமாக இது ஆபத்தை உருவாக்கலாம். சேமித்து வைக்கும் போது 30 பாகை செல்சியசு வெப்பநிலையில் மாதத்திற்கு சுமார் 1% மெதுவாக சிதைகிறது. வணிக ரீதியாக தயாரிக்க முற்பட்டால் தயாரிப்பு செலவு மிகவும்  அதிகமாகும்.
 
தூய்மையான வடிகட்டிய கார்பன் இருசெலீனைடு கார்பன் டைசல்பைடை ஒத்த ஒரு மணத்தைக் கொண்டுள்ளது. ஆனால் காற்றோடு கலந்தால் மிகவும் ஆபத்தான நெடியை உருவாக்குகிறது.   1936 ஆம் ஆண்டில் முதன்முதலில் தயாரிக்கப்பட்டபோது  உருவான நெடி அருகிலுள்ள கிராம மக்களை வெளியேற்ற கட்டாயப்படுத்தியது. எனவே  இத்துர்நாற்றம் காரணமாக கார்பன் இருசெலீனைடின் பயன்பாட்டைத் தவிர்க்க செயற்கை தயாரிப்புப் பாதைகள் உருவாக்கப்பட்டுள்ளன. Because of the odor, synthetic pathways have been developed to avoid its use.

## மேற்கோள்கள்

பகுப்பு:செலீனைடுகள்
பகுப்பு:கனிம கரிமச் சேர்மங்கள்
ஆர். வாசுதேவன்

**ஆர். வாசுதேவன்** *(R. Vasudevan)* ஓர் இந்திய ஆட்சிப்பணி அலுவலராவார். இராசீவ் காந்தி இந்தியப் பிரதமராக இருந்த போது  அவருடைய சிறப்புச் செயலாளராகவும்   இந்திய அரசாங்கத்தின் எஃகு அமைச்சகம் மற்றும் மின் அமைச்சக செயலாளராகவும் பணியாற்றினார். தென்னிந்திய மாநிலமான தமிழ்நாட்டில் பிறந்த வாசுதேவன் தில்லி பல்கலைக்கழகத்தில் பொருளாதாரமும் ஆர்வர்டு  பல்கலைக்கழகத்தில் பொது நிர்வாகத்தில் முதுகலைப் பட்டம் பெற்றுள்ளார். 2010 ஆண்டு சூலை மாதம் 25   அன்று வாசுதேவன்  இறந்தார்.  இந்திய அரசு இவருக்கு மரணத்திற்குப் பின்  2015 ஆம் ஆண்டில்  இந்தியாவில் வழங்கப்படும் நான்காவது மிக உயர்ந்த குடிமகன் விருதான பத்மசிறீ விருதை வழங்கி கௌரவித்துள்ளது. 

## மேற்கோள்கள்

பகுப்பு:1942 பிறப்புகள்
பகுப்பு:2010 இறப்புகள்
பகுப்பு:பத்மசிறீ விருது பெற்ற தமிழர்கள்
பகுப்பு:இந்திய ஆட்சிப் பணி அலுவலர்கள்
பகுப்பு:பத்மசிறீ விருது பெற்ற குடிமைப் பணி அதிகாரிகள்
விகடன் ஒளித்திரை

**விகடன் ஒளித்திரை** என்பது 1998 ஆம் ஆண்டு முதல் ஆனந்த விகடன் என்ற வார இதழ் விகடன் குழுமத்தில் இடம் பெற்றுள்ள ஒரு தொலைக்காட்சி தயாரிப்பு மற்றும் வெளியீட்டு நிறுவனம் ஆகும். இந்த தயாரிப்பு நிறுவனத்தின் மூலம் தமிழ், தெலுங்கு, மலையாளம் மற்றும் கன்னட மொழிகளில் பல தொடர்களை தயாரித்துள்ளது.  

இதன் முதல் தொடரான 'அட்சயா' என்ற தொடர் 1998 ஆம் ஆண்டு சன் தொலைக்காட்சியில் ஒவ்வொரு வியாழக்கிழமையகளிலும் இரவு 9 மணிக்கு ஒளிபரப்பானது.

## தற்போது ஒளிபரப்பாகும் நிகழ்ச்சிகள்

## முன்னர் ஒளிபரப்பான நிகழ்ச்சிகள்
### சன் தொலைக்காட்சி

### ஜெமினி தொலைக்காட்சி
* தேவதா   
* ஷரவணி சுப்ரமணியம்  

### உதயா தொலைக்காட்சி
* ரங்கோலி  
* ஜோக்காளி 
* தங்காளி

## மேற்கோள்கள்

## வெளி இணைப்புகள்
* 

பகுப்பு:1998 நிறுவனங்கள்
பகுப்பு:தமிழ்நாட்டுத் தொலைக்காட்சி தயாரிப்பு நிறுவனங்கள்
தோகூர்

**தோகூர்** என்பது தமிழ்நாட்டின், தஞ்சாவூர் மாவட்டத்தில் உள்ள ஒரு சிறிய, உட்புற கிராமமாகும். இது பண்டைய கல்லணைக்கு அருகிலேயே அமைந்துள்ளது. இந்தக் கிராமத்தின் புகழ்பெற்ற ஜைமினி சாம வேத பாடசலை  காவிரி ஆற்றின் கரையில் பாரம்பரிய குருகுல முறையில் தொடர்ந்து செயல்பட்டு வருகிறது.

பகுப்பு:தஞ்சாவூர் மாவட்டத்திலுள்ள கிராமங்கள்
அமிதா தாசு

**அமிதா தாசு** *(Amita Das)* ஓர் இந்திய பிளாசுமா இயற்பியலாளராவார். இவர் 1965 ஆம் ஆண்டு சனவரி மாதம் 15 ஆம் நாள் பிறந்தார். 1998 ஆம் ஆண்டு முதல் 2017 ஆம் ஆண்டுவரை இந்தியாவின் குசராத்து மாநிலத்திலுள்ள பிளாசுமா ஆராய்ச்சி நிறுவனத்தில் பேராசிரியராகப் பணிபுரிந்தார். 2014-2017 ஆம் ஆண்டுகள் காலத்தில் இதே நிறுவனத்தின் தலைவராகவும் பணியாற்றினார். தற்போது தில்லியிலுள்ள இந்திய தொழில்நுட்ப நிறுவனத்தில் பேராசிரியராகப் பணிபுரிந்து வருகிறார். இந்திய அறிவியல் அகாடமியின் சக உறுப்பினர், இந்திய தேசிய அறிவியல் கழகத்தின் சக உறுப்பினர்,  இந்திய தேசிய அறிவியல் அகாடமியின் சக உறுப்பினர் Fellow of National Academy of Sciences, India என்ற பல சிறப்புகளை அமிதா தாசு பெற்றுள்ளார். உருசியா மற்றும் உக்ரைனில் இயங்கும் தென் கிழக்கு புரட்சித் தொகுப்பு என்ற அமைப்பின் உள்ளக உறுப்பினராகவும் அமிதா உள்ளார். பாட்னாவின் இந்திய தொழில்நுட்பக் கழகத்தில் நடைபெற்ற இந்திய இயற்பியல் சங்கத்தில் இந்திய அணுசக்தி ஆணைய சி வி. ராமன் சொற்பொழிவு நிகழ்த்தினார்.
இந்தியாவின் தேசிய அறிவியல் அகாடமியின் கூட்டுறவு ஆய்வுக் குழுவின் உறுப்பினராக உள்ளார்.
குசராத் அறிவியல் அகாடமியின் ஆராய்ச்சிக்குழு உறுப்பினராகவும் உள்ள இவர் கொல்கத்தா பல்கலைக்கழகத்தில் வருகைதரும் பேராசிரியராகவும் பணியாற்றுகிறார். மகளிர் சாதனையாளர் விருது பெற்ற இவர் குறித்த பல வெளியீடுகள் உள்ளன.
 
## மேற்கோள்கள்

பகுப்பு:1965 பிறப்புகள்
பகுப்பு:வாழும் மக்கள்
பகுப்பு:இந்திய இயற்பியலாளர்கள்
பகுப்பு:இந்தியப் பெண் இயற்பியலாளர்கள்
பேரி திம்மப்பா

**பேரி திம்மப்பா / திம்மண்ணா** என்வர் ஒரு துபாஷ் (மொழிப்பெயர்ப்பாளர்) ஆவார். இவர் பிரித்தானிய கிழக்கிந்திய நிறுவனத்தின் முகவர்களான  பிரான்சிஸ் டே மற்றும் ஆண்ட்ரூ கோகன் ஆகியோருக்கு தலைமை பேச்சுவார்த்தையாளராக இருந்தார்.  இவர் நாயக்க சகோதரர்களிடமிருந்து மதராசை வாங்குவதில் முக்கியப் பங்கு வகித்தார். பேரி திம்மப்பா 17 ஆம் நூற்றாண்டின் துவக்கத்தில் ஆந்திராவின் மச்சிலிபட்னத்திற்கு அருகிலுள்ள பாலகொல்லுவிலிருந்து சென்னைக்கு குடிபெயர்ந்தார். புதிதாக கட்டப்பட்ட மதராஸ் கோட்டையின் மதில்களுக்கு வெளியே ஒரு *கருப்பர் நகரத்தை* நிறுவினார், பின்னர் அது புனித ஜார்ஜ் கோட்டையாக மாறியது.

இவரது குடும்பதினர் பல தசாப்தங்களாக கிழக்கிந்திய கம்பெனியின் தலைமை வணிகர்களாக இருந்தனர். திம்மப்பாவின் சகோதரர் பேரி வெங்கடாத்ரிக்கு சொந்தமான *கிண்டி லாட்ஜ் இருந்தது.* இது தற்போதய தமிழ்நாடு ராஜ் பவன் ஆகும். இவர் மதராஸ் மாநிலத்தை நிறுவியவர்களில் ஒருவர் ஆவார்.

## குறிப்புகள்

பகுப்பு:சென்னையின் வரலாறு
பேச்சு நிகழ்ச்சி

**பேச்சு நிகழ்ச்சி** அல்லது **அரட்டை நிகழ்ச்சி** (Talk show) என்பது ஒரு தொலைக்காட்சி நிகழ்ச்சி அல்லது வானொலி நிகழ்ச்சிகளின் வகையாகும். இது தன்னிச்சையான உரையாடலின் செயல்பாட்டைச் சுற்றி கட்டமைக்கப்பட்டுள்ளது. இந்த வகை நிகழ்ச்சி பிற தொலைக்காட்சி நிகழ்ச்சிகளிலிருந்து சில பொதுவான பண்புகளால் வேறுபடுகிறது. இந்த பேச்சு நிகழ்ச்சியில் ஒரு நபர் (அல்லது மக்கள் அல்லது விருந்தினர்களின் குழு) ஒரு பேச்சு நிகழ்ச்சி தொகுப்பாளரால் முன்வைக்கப்பட்ட பல்வேறு தலைப்புகளைப் பற்றி விவாதிக்கிறது. 

இந்த விவாதம் ஒரு நேர்காணல் அல்லது முக்கியமான சமூக, அரசியல், மத பிரச்சினைகள் மற்றும் பொழுதுபோக்கு பற்றிய எளிய உரையாடலின் வடிவத்தில் இருக்கலாம். இந்த பேச்சு நிகழ்ச்சியின் தொகுப்பாளரின் ஆளுமை மிக முக்கியமானதாக கருதப்படுகின்றது. இந்த பேச்சு நிகழ்ச்சியின் வரலாறு 1950 களில் இருந்து தற்போதைய வரை பரவியுள்ளது.

தமிழ் தொலைக்காட்சியில் நீயா நானா (2006), தமிழா தமிழா (2018) போன்ற விவாதப் பேச்சு நிகழ்ச்சி, காபி வித் அனு, காபி வித் டி டி சன் நாம் ஒருவர், ஹலோ சகோ போன்ற பிரபலங்களின் நேர்காணல், இப்படிக்கு ரோஸ், சொல்வதெல்லாம் உண்மை, நேர்கொண்ட பார்வை் போன்ற சமூகம் மற்றும் குடும்பம் சார்ந்த பேச்சு நிகழ்ச்சிகள், நேர்படப் பேசு, அக்னிப் பரீட்சை, ஆயுத எழுத்து போன்ற அரசியல் விவாத நிகழ்ச்சிகள் போன்றவை ஒளிபரப்பகின்றது.

## கொரோனா கிருமியின் இன் விளைவுகள்
2020 இல் கொரோனா வைரசு பரவுகிறது என்ற அச்சம் காரணமாக பல பேச்சு நிகழ்ச்சிகளின் செயல்பாட்டில் பெரிய மாற்றங்களுக்கு வழிவகுக்கிறது. கோவிட்-19 பெருந்தொற்று இன் பரவலைக் குறைக்கும் முயற்சியாக, பல பேச்சு நிகழ்ச்சிகள் நேரடி பார்வையாளர்களின் பயன்பாட்டை நிறுத்தி சமூக விலகல் விதிகளை கடைபிடிப்பதை உறுதிசெய்தன.

## மேற்கோள்கள்


பகுப்பு:தொலைக்காட்சி நிகழ்வுகள்
பகுப்பு:தொலைக்காட்சி வகைகள்
மெட்ராஸ் கூரியர்

**மெட்ராஸ் கூரியர்** (*Madras Courier*) என்பது   பிரித்தானிய இந்தியாவின், சென்னை மாகாணத்தின்,  மதராசில் வெளியிடப்பட்ட முதல் செய்தித்தாள் மற்றும் இந்தியாவில் முதல் பத்திரிகை ஆகும். இது அந்தக் காலத்தின் முன்னணி செய்தித்தாளாகவும், அரசாங்க அறிவிப்புகளை அச்சிடுவதற்கான அதிகாரப்பூர்வமாக அங்கீகரிக்கப்பட்ட செய்தித்தாளாகவும் இருந்தது. இது ஆங்கில மொழி இதழாக 1785 அக்டோபர் 12 அன்று துவக்கபட்டது. இதை துவக்கியவர் ரிச்சர்ட் ஜான்ஸ்டன் என்பவராவார். ஹக் பாய்ட் என்பவர் இதன் முதல் ஆசிரியராக இருந்தார்.       1819 சனவரி 19 அன்று இந்த இதழ் நிறுத்தபட்டது. 

12 அக்டோபர் 2016 அன்று, மெட்ராஸ் கூரியர் எண்மயப்படுத்தபட்டு  புதுப்பிக்கப்பட்டு வெளியீடப்பட்டது.  இது தெற்காசிய டிஜிட்டல் மீடியா விருதுகள் 2018 இல் சிறந்த டிஜிட்டல் நியூஸ் ஸ்டார்ட்-அப் விருதை வென்றது.  

## குறிப்புகள்

பகுப்பு:சென்னை மாகாணம்
பகுப்பு:இந்திய ஆங்கிலப் பத்திரிகைகள்
பகுப்பு:சென்னையின் வரலாறு
தோப்பூர் போர்

**தோப்பூர் போர்** (*Battle of Toppur*) என்பது தெற்காசிய வரலாற்றில் மிகப்பெரிய போர்களில் ஒன்றாகும்.  இந்த போரில்தான், தென்னிந்தியாவில் முதன்முறையாக பீரங்கிகள் பெரிய அளவில் பயன்படுத்தப்பட்டன. இந்தப் போரானது ஏற்கனவே வீழ்ச்சியடைந்து வந்த விஜயநகரப் பேரரசுக்கு முழுமையான அழிவை ஏற்படுத்தியது. இது விஜயநகரப் பேரரசின் அரசாட்சிக்காக உரிமைகோருபவர்கள் நடத்திய உள்நாட்டுப் போர் ஆகும். ஜக்க ராயான் தனது மருமகன் சார்பாக ஸ்ரீரங்கா அணிக்கு சவாலாக மாறினார்.

## பின்னணி
விஜயநகரப் பேரரசின் ஆட்சியாளர் வெங்கடபதி ராயன் . அரவீடு வம்சத்தைச் சேர்ந்தவர் இவர் நேரடி வாரிசுகள் இல்லாமல் இறந்தார். எனவே அவர் தனது மருமகன் இரண்டாம் ஸ்ரீரங்காவை தனது வாரிசாக அறிவித்தார். ஆனால், செங்க ராயா என்ற பிராமண சிறுவனை தத்தெடுத்த வெங்கடபதியின் இராணி பயம்மா, அச்சிறுவனை அரியணையில் ஏற்ற  விரும்பினார். அவரது இந்த இலட்சியம் பேரரசின் அணிகளுக்கிடையில் உள்நாட்டுப் போர் ஏற்பட காரணமாயிற்று. பயம்மாவின் சகோதரர் கொபுரி ஜாக ராயன் மன்னரையும் அவரது குடும்பத்தினரையும்  கடத்தி கொலை செய்தார். மன்னரின் ஒரே மகனான சிறுவன் மட்டுமே உயிர் பிழைத்தான். இந்தக் கொடூரமான கொலைகள் நாடு முழுவதும் அதிர்ச்சியை ஏற்படுத்தி மற்ற நாயக தளபதிகள் மத்தியில் கோபத்தை ஏற்படுத்தியது. அமைச்சரும் தளபதியுமாகிய யச்சம நாயுடு என்பவர் தலைமை தாங்கிய குழுவினர் கிளர்ச்சி செய்து, ஸ்ரீரங்காவின் இரண்டாம் மகன் ராம தேவ ராயனுக்கு  ஆதரவளித்தனர்.

## போர்
நடந்த போர் நடந்த இடமானது பெரும்பாலான வரலாற்றாசிரியர்களால் தோப்பூர் என்று குறிப்பிடப்பட்டுள்ளது. இது காவிரி ஆற்றின் கரையில் கல்லணைக்கு ஒரு மைல் தொலைவில் அமைந்துள்ளது. இது இன்றைய தோகூர் ஆகும். 

## பின்விளைவு
இந்த போரில் யச்சாம நாயுடு அணியினரும், இரண்டாம் ஸ்ரீரங்காவின் மகன் ராம தேவ ராயணின் அணியினர் வென்றனர். இதன்பிறகு 13 வயது மட்டுமே ஆன ராம தேவ ராயன்  பேரரசராக முடிசூட்டப்பட்டார்.

விஜயநகர் சாம்ராஜ்யத்தின் முழுமையான சிதைவுக்கு அடித்தளத்தை அமைத்த போர் இது ஆகும்.  சில சுயநல சக்திகளால்  ஏற்பட்ட இந்த உள்நாட்டுப் போர் விஜயநகர் சாம்ராஜ்யத்திற்கு கடுமையான சிக்ககல்களை ஏற்படுத்தியது

## குறிப்புகள்

* 
* ராவ், வெல்செரு நாராயணா, மற்றும் டேவிட் சுல்மான், சஞ்சய் சுப்ரமண்யம். *பொருளின் சின்னங்கள் : நாயக்கர் காலத்தில் தமிழ்நாடு* (டெல்லி) *நீதிமன்றம் மற்றும் மாநிலம்* ; ஆக்ஸ்போர்டு : ஆக்ஸ்போர்டு யுனிவர்சிட்டி பிரஸ், 1998) ; xix, 349 பக்., [16] பக். தட்டுகளின் : நோய்வாய்ப்பட்டது., வரைபடங்கள் ; 22&nbsp;செ.மீ. ; ஆக்ஸ்போர்டு இந்தியா பேப்பர்பேக்குகள் ; நூலியல் குறிப்புகள் மற்றும் குறியீட்டை உள்ளடக்கியது ; .
* சத்தியநாதையர், ஆர். *மதுரை நாயக்கர்களின் வரலாறு* [மைக்ரோஃபார்ம்] ஆர். சத்தியநாத அய்யர் ; எஸ். கிருஷ்ணசாமி அயங்கர் ([மெட்ராஸ்]) அறிமுகம் மற்றும் குறிப்புகளுடன் பல்கலைக்கழகத்திற்காக திருத்தப்பட்டது : ஆக்ஸ்போர்டு யுனிவர்சிட்டி பிரஸ், 1924) ; மேலும் காண்க ([லண்டன்] : எச். மில்ஃபோர்ட், ஆக்ஸ்ஃபோர்ட் யுனிவர்சிட்டி பிரஸ், 1924) ; xvi, 403 ப. ; 21&nbsp;செ.மீ. ; SAMP 20 ஆம் நூற்றாண்டின் ஆரம்பத்தில் இந்திய புத்தகங்கள் திட்ட உருப்படி 10819.
* கே. ஏ. நிலகண்ட சாஸ்திரி, தென்னிந்தியாவின் வரலாறு, வரலாற்றுக்கு முந்தைய காலங்களிலிருந்து விஜயநகரின் வீழ்ச்சி வரை, 1955, OUP, (மறுபதிப்பு 2002) .
பகுப்பு:கர்நாடக வரலாறு
பகுப்பு:ஆந்திரப் பிரதேச வரலாறு
பகுப்பு:தமிழகப் போர்கள்
வைருசைடு

**வைருசைடு** *(Virucide)* என்பது வைரசுகளை செயலிழக்கச் செய்யும் அல்லது அழிக்கும் எந்தவொரு உடலியல் அல்லது வேதியியல் முகவரையும் குறிப்பதாகும். மாற்றாக இது **வைரசைடு** என்றும் உச்சரிக்கப்படுவதுண்டு. வைரசுதொற்று நோய்களுக்கு சிகிச்சையளிக்கப் பயன்படும் ஒரு வைரசு தடுப்பு மருந்திலிருந்து இதுவேறுபடுகிறது. ஏனெனில் வைரசு தடுப்பு மருந்துகள் வைரசின் பெருக்கத்தை மட்டுமே தடுக்கின்றன. வைரசைடுகள் பொதுவாக ஒரு பாதுகாப்பான, பயனுள்ள பயன்பாட்டிற்கான வழிகாட்டுதல்களுடன் அடையாளப்படுத்தப்படுகின்றன. வைரசைடுகள் உடலுக்குள் பயன்படுத்தப்படும் நோக்கம் கொண்டவையல்ல. இவற்றில் பெரும்பாலானவை கிருமிநாசினிகளாகும்.
## சில வைருசைடுகள்
•கை கழுவப் பயன்படும் சோப்பும் நீரும்.
•எத்தனால், 1-புரோப்பனால், ஐசோ புரோப்பைல் ஆல்ககால்
•வெளுப்பி
•குளோரின் ஈராக்சைடு
•சயனோவைரின் 
•இண்டர்பெரான் புரதம்
•லைசோல்
•சோடியம் ஐப்போகுளோரைட்டு
•லிப்போசோம்களை அடிப்படையாகக் கொண்ட மீநுண் மருந்துகள்

## மேற்கோள்கள்

பகுப்பு:உயிர்க்கொல்லிகள்
சத்யானந்தா சரசுவதி

**சத்யானந்த சரசுவதி** (25 திசம்பர் 1923 -5 திசம்பர் 2009),இவர் இந்தியாவில் உள்ள சன்யாசி மற்றும் யோக ஆசிரியர் ஆவார்.இவர் தெய்வீக வாழ்க்கை சங்கத்தின் நிறுவனர் சிவானந்தா சரசுவதியின் மாணவராக இருந்த போது பீகார் யோக பள்ளியை 1964ஆம் ஆண்டு நிறுவினார்.

## வாழ்க்கைக் குறிப்பு

### ஆரம்ப கால வாழ்க்கை
சத்யானந்தா சரசுவதி 1922 ஆம் ஆண்டு உத்தராகண்டம் மாநிலத்தில் உள்ள அல்மோரா என்னும் கிராமத்தில் பிறந்தார்.
இவர் இளம் வயதிலையை ஆன்மிகத்தில் அதிக நாட்டம் கொண்டுயிருத்தால் தனது பதினெட்டு வயதில் வீட்டை விட்டு வெளியேறினார்.1943இல் தனது குருவான சிவானந்தசரசுவதியைச் சந்தித்து சிவானந்தரின் ஆசிரமத்தில் வசிக்க சென்றார்.

## வெளியீடுகள்
சத்யானந்தா 80க்கும் மேற்பட்ட புத்தகங்கள் எழுதியுள்ளார், இதில் இவரது இவர் 1969-ல் எழுதிய பிரபலமான கையேடு ஆசனா பிராணயாம முத்ரா பந்தா உள்ளிட்டன அடங்கும்.சத்யானந்தா புத்தகங்கள் பீகார் யோக பள்ளியால் வெளியிடபட்டன.

## மேற்கோள்கள்
### முதன்மை

### பிற

## மூலங்கள்

* 
* 
* 
* 
* 
* 
* 
* 
* 
* 

## வெளி இணைப்புகள்

*Bihar School of Yoga
*Rikhiapeeth 
*Royal Commission Findings (Case Study 21)

பகுப்பு:1923 பிறப்புகள்
பகுப்பு:2009 இறப்புகள்
பகுப்பு:அத்துவிதம்
பகுப்பு:சமயத் தலைவர்கள்
பகுப்பு:இந்து மெய்யியலாளர்கள்
பகுப்பு:இந்து சமயப் பெரியார்கள்
அலெக்சாண்டர் டோட்டன்ஹாம்

**சர் அலெக்சாண்டர் ராபர்ட் லோஃப்டஸ் டோட்டன்ஹாம்** சி.ஐ.இ (31 சூலை 1873 - 13 திசம்பர் 1946) என்பவர் பிரித்தானிய அரசின் ஒரு ஊழியர் மற்றும் நிர்வாகி ஆவார், இவர் 1934 முதல் 1946 வரை புதுக்கோட்டை அரசின் திவானாக பணியாற்றினார்.

## ஆரம்ப கால வாழ்க்கை
அலெக்சாண்டர் டோட்டன்ஹாம் பிரித்தானிய கடற்படை அதிகாரி ஜான் பிரான்சிஸ் டோட்டன்ஹாம் மற்றும் அவரது மனைவி லாரா எலன் டோட் ஜான்வெரின் ஆகியோருக்கு மகனாக 1873 சூலை 31 இல் பிறந்தார்.  அலெக்சாண்டர் பிரிஸ்டலின் கிளிப்டன் கல்லூரியில் பட்டம் பெற்றார் மேலும் ஆக்ஸ்போர்டின் குயின்ஸ் கல்லூரியில் முதுகலைப் பட்டம் பெற்றார். 

## தொழில்
அலெக்சாண்டர் 1896 இந்தியக் குடிமைப் பணி தேர்வுகளில் தேர்ச்சி பெற்று 1897 திசம்பர் 5 ஆம்  இந்தியா வந்தார்  அங்கு இவர் சென்னை மாகாண மாவட்ட ஆட்சியர் மற்றும் உதவி குற்றவியல் நடுவராக பணியாற்றினார். 1923 முதல் 1932 வரை, இவர் இந்தியாவின் நடுவண் வருவாய் வாரிய உறுப்பினராக இருந்தார்.  அலெக்சாண்டர் தனது அறுபது வயதில் 1933 இல் இந்திய குடிமைப் பணியிலுருந்து ஓய்வு பெற்றார். 

## புதுக்கோட்டை
1934 ஆம் ஆண்டில், டோட்டன்ஹாம் புதுக்கோட்டையின் திவானாக நியமிக்கப்பட்டார். மேலும் இவர் 1946 இல் இறக்கும் வரை இந்தப் பணியில் இருந்தார். டோட்டன்ஹாம் புதுக்கோட்டையின் சிறந்த நிர்வாகிகளில் ஒருவராகக் கருதப்படுகிறார். மேலும் கலை மற்றும் தொழில்துறையை மேம்படுத்தியவராவார்.  அலெக்சாண்டர் டோட்டன்ஹாமின் உருவப்படம் திருக்கோகர்ணம் அரசு அருங்காட்சியகத்தில் மாட்டபட்டுள்ளது. 

## குறிப்புகள்

## சுயசரிதை

* 
பகுப்பு:புதுக்கோட்டை சமஸ்தானம்
பகுப்பு:1946 இறப்புகள்
பகுப்பு:1873 பிறப்புகள்
பி. ஜி. ஹோல்ட்வொர்த்

**பெஞ்சமின் ஜார்ஜ் ஹோல்ட்வொர்த்** சி.ஐ.இ (*Benjamin George Holdsworth, *31 சூலை 1892&nbsp;- 24 பெப்ரவரி 1943) என்பவர் இந்திய அரசு ஊழியர் மற்றும் நிர்வாகி ஆவார். இவர் 1931 முதல் 1933 வரை புதுக்கோட்டை அரசின் திவானாக பணியாற்றினார்.

## ஆரம்ப கால வாழ்க்கை
ஹோல்ட்ஸ்வொர்த் 1892 சூலை 31 அன்று ரெவ். ஜே. ஃபாரெஸ்டர் ஹோல்ட்வொர்த்திற்கு மகனாகப் பிறந்தார். பிரிஸ்டல் கிராமர் பள்ளி மற்றும் ஆக்ஸ்போர்டில் உள்ள பிரேசனோஸ் கல்லூரியில் கல்வி பயின்ற இவர் 1919 இல் இந்தியக் குடிமைப் பணியில் நுழைந்தார்.

முதல் உலகப் போரின் போது, ஹோல்ட்வொர்த் மெசொப்பொத்தேமியா மற்றும் பாலஸ்தீனத்தில் 1/155 முன்னோடிகளுடன் பணியாற்றினார்.

## இந்தியாவில்
1920 முதல் 1927 வரை ஹோல்ட்ஸ்வொர்த் தஞ்சை, கிருஷ்ணா மற்றும் கோதாவரி மாவட்டங்களில் தீர்வு அதிகாரியாக பணியாற்றினார். 1927 முதல் 1930 வரை சென்னை மாகாண வருவாய் வாரிய செயலாளராகவும், முதல் இந்திய வட்ட மேசை  மாநாட்டில் இணை செயலாளராகவும் இருந்தார்.

### புதுக்கோட்டை
1913 நவம்பரில், ஹோல்ட்வொர்த் புதுக்கோட்டையின் திவானாக நியமிக்கப்பட்டார்  இவர் 1931 முதல் 1934 வரை இப்பணியில் பணியாற்றினார். புதுக்கோட்டையில் ஹோல்ட்ஸ்வொர்த் அணையை உருவாக்கும் பொறுப்பில் ஹோல்ட்ஸ்வொர்த் ஈடுபட்டார். சமஸ்தானத்தில் இருந்த  ஹோல்ட்வொர்த் பூங்காவானது ஹோல்ட்ஸ்வொர்த் நினைவாக இடப்பட்டது.

ஹோல்ட்ஸ்வொர்த் 1934 இல் விடுக்கபட்டார். அவருக்குப் பின் அலெக்சாண்டர் டோட்டன்ஹாம் பதவி ஏற்றார். ஹோல்ட்ஸ்வொர்த்தை, புதுக்கோட்டை சமஸ்தான மக்கள் திவானாகப் பெறுவதற்கு அதிர்ஷ்டம் செய்தவர்கள் என்று குறிப்பிட்டார்.

## பிற்கால வாழ்க்கை மற்றும் கௌரவங்கள்
1942 ஆம் ஆண்டில், ஹோல்ட்ஸ்வொர்த் இந்திய உணவுத் துறையின் செயலாளராக நியமிக்கப்பட்டு  இறக்கும் வரை பணியாற்றினார். ஹோல்ட்ஸ்வொர்த் 1943 பெப்ரவரி 24  இல் தனது ஐம்பத்தொன்றாவது வயதில் பல் தொற்றுநோயால் ஏற்பட்ட சிக்கல்களின் தொடர்ச்சியால் இறந்தார்; போர் காரணமாக பொருட்கள் மடைமாற்றபட்டதால்  பென்சிலின் பற்றாக்குறை ஏற்பட்டது. இவர் புதுதில்லியில் அடக்கம் செய்யப்பட்டார்.

1941 ஆம் ஆண்டில், ஹோல்ட்ஸ்வொர்த் இந்திய சாம்ராஜ்யத்தின் ஒழுங்கின் தோழராக அறிவிக்கபட்டார் .

## குடும்பம்
ஹோல்ட்ஸ்வொர்த் நான்கு குழந்தைகளில் மூத்தவர். இவரது இரண்டு  தம்பிகளான ஜோசப் மற்றும் வெஸ்லி இருவரும் முதல் உலகப் போரில் கொல்லப்பட்டனர். இவருக்கு எடித் என்ற சகோதரி இருந்தார்.

1920 ஆம் ஆண்டில், ஹோல்ட்வொர்த் பால்டிமோர் ஜேம்ஸ் ஹில்லின் மகள் எலன் மேவை மணந்தார். இந்த தம்பதியரின் மகனான, பீட்டர், பிரித்தானிய இராணுவத்தில் பிரிகேடியர் பதவிக்கு உயர்ந்தார். இவர்களுக்கு பமீலா என்ற மகளும் உண்டு.

## குறிப்புகள்

## குறிப்புகள்

* 

பகுப்பு:புதுக்கோட்டை சமஸ்தானம்
பகுப்பு:1949 இறப்புகள்
பகுப்பு:1892 பிறப்புகள்
சென்னை ஒப்பந்தம்

**மதராஸ் ஒப்பந்தம்** (*Treaty of Madras*) என்பது 1769 ஏப்ரல் 4 ஆம் நாள் மைசூர் அரசு மற்றும் பிரித்தானிய (லார்ட் வெரெல்ஸ்ட்) கிழக்கிந்திய நிறுவனத்துக்கு இடையே கையெழுத்தான ஒரு அமைதி ஒப்பந்தமாகும், இந்த ஒப்பந்தம் முதல் ஆங்கிலேய-மைசூர் போருக்கு முற்றுப்புள்ளி வைத்தது.  1767 யில் இந்த சண்டை வெடிதது.  ஐதர் அலியின் படைகள் ஒரு கட்டத்தில் மதராசை கைப்பற்றும் நிலைக்கு வந்துவிட்டன.

இந்த ஒப்பந்தத்தில் ஐதர் அலி மீது அவரது அண்டை நாடுகள் தாக்குதல் நடத்தினால் அவருக்கு  ஆங்கிலேயர்கள் உதவ வேண்டும் என்ற ஒரு விதி இருந்தது. 1771 இல் மைசூர்  மராட்டியர்களிடம் போருக்குச் சென்றபோது எந்த உதவியும் கிடைக்காதபோது இந்த ஒப்பந்தம் முறிந்ததாக ஐதர் உணர்ந்தார். ஒப்பந்தம் முறிந்து அதனால்  எழுந்த நம்பிக்கை குறைவானது ஒரு தசாப்தத்திற்குப் பின்னர் இரண்டாம் ஆங்கிலேய-மைசூர் போர் வெடித்ததற்கு ஒரு காரணமாக இருந்திருக்கலாம். 

## குறிப்புகள்

## மேலும் படிக்க

* Turnbull, Patrick. *Warren Hastings*. New English Library, 1975.
பகுப்பு:சென்னையின் வரலாறு
பகுப்பு:மைசூர் பேரரசு
முசிறி, திருச்சிராப்பள்ளி மாவட்டம்

**முசிறி** (**Musiri** ) இந்தியாவின் தமிழ்நாடு திருச்சிராப்பள்ளி மாவட்டத்தில் உள்ள ஒரு தாலுகா ஆகும்.

## புள்ளிவிவரங்கள்
2011 மக்கள் தொகை கணக்கெடுப்பின்படி, முசியின் மொத்த மக்கள் தொகை 226,372 ஆகும். இதில் 1,13,033 பேர் ஆண்கள் மற்றும் 1,13,339 பேர் பெண்கள். மொத்த மக்கள் தொகையில் 1,57,739 பேர் கல்வியறிவு பெற்றவர்கள்.

## மேற்கோள்கள்

* 

பகுப்பு:திருச்சிராப்பள்ளி மாவட்ட வட்டங்கள்
நிர்வாகத் தயாரிப்பாளர்

**நிர்வாகத் தயாரிப்பாளர்** (Executive producer) என்பது ஒரு வணிக பொழுதுபோக்கு  உட்பத்தி தயாரிப்பதில் உயர் பதவியில் வகிக்கும் நபர் ஆகும். இவரின் பணி நிர்வாகக் கணக்குகளை மேர்பார்பை இடலாம் அல்லது சட்ட சிக்கல்கள் (பதிப்புரிமை) போன்றவற்றை கையாளலாம். இவர்கள் திரைப்படத்துறை, தொலைக்காட்சித்துறை, இசைத்துறை மற்றும் நிகழ்ப்படத்துறை போன்றவற்றில் பணி புரிகிறார்கள்.

## திரைப்படம்

நிர்வாக தயாரிப்பாளர்கள் ஈடுபாடு, பொறுப்பு மற்றும் ஆளுமை ஆகியவற்றில் வேறுபடுகிறார்கள். சில நிர்வாக தயாரிப்பாளர்கள் உற்பத்தியின் ஒவ்வொரு அம்சத்தின் மீதும் கட்டுப்பாட்டைக் கொண்டுள்ளனர், சிலர் ஒரு திட்டத்தின் தயாரிப்பாளர்களை மட்டும் மேற்பார்வையிடுகிறார்கள், சிலர் பெயரில் மட்டுமே ஈடுபடுகிறார்கள்.

திரையுலகில் நிர்வாக தயாரிப்பாளர்களின் வரவு காலப்போக்கில் உயர்ந்துள்ளது. 1990 ஆம் ஆண்டு நடுப்பகுதியிலிருந்து பிற்பகுதிவரை ஒரு படத்திற்கு சராசரியாக இரண்டு நிர்வாக தயாரிப்பாளர்கள் இருந்தனர். 2000 ஆம் ஆண்டில் இந்த எண்ணிக்கை 2.5 ஆக உயர்ந்தது இது சராசரியான திரைப்பட தயாரிப்பாளரின் எண்ணிக்கையை விட அதிகமாக. 2013 ஆம் ஆண்டில் 3.2 தயாரிப்பாளர்களுடன் ஒப்பிடும்போது, 2016 ஆம் ஆண்டில் ஒரு படத்திற்கு சராசரியாக 4.4 நிர்வாக தயாரிப்பாளர்கள் இருந்தனர்.

## தொலைக்காட்சி
தொலைக்காட்சித் துறையில் ஒரு நிர்வாக தயாரிப்பாளர் பொதுவாக படைப்பு உள்ளடக்கம் மற்றும் ஒரு உற்பத்தியின் நிதி அம்சங்களை மேற்பார்வையிடுகிறார்.

## மேற்கோள்கள்


பகுப்பு:திரைப்படத் தயாரிப்பு தொழில்கள்
பகுப்பு:ஊடகத் தொழில்கள்
பகுப்பு:பொழுதுபோக்குத் தொழில்கள்
முனைய துணைக்கோள் ஏவுகலம்-சி49

**முனைய துணைக்கோள் ஏவுகலம் -சி49** (PSLV-C49) இந்திய முனைய துணைக்கோள் ஏவுகல வரிசையில் 51ஆவது ஏவுதல் ஆகும்.இந்த ஏவுதலில் இந்திய புவி கண்காணிப்பிற்கான ஈஓஎஸ்-01 மற்றும் 9 வெளிநாட்டு செயற்கைக்கோள்கள் விண்ணில் ஏவப்பட்டன. இந்த ஏவுகலம் ஆந்திர மாநிலம் ஸ்ரீஹரிகோட்டா உள்ள சதீஸ் தவான் விண்வெளி மையத்தின் முதல் தளத்தில் இருந்து 2020 ஆம் ஆண்டு நவம்பர் 11 ஆம் நாள் மாலை 03.11 மணிக்கு விண்ணில் ஏவப்பட்டது. இந்தியாவின் புவி கண்காணிப்பு செயற்கைக் கோளுடன் வணிகரீதியாக ஐக்கிய அமெரிக்க நாட்டின் 4 செயற்கைக் கோள்கள், லக்சம்பர்க்கைச் சார்ந்த 4 செயற்கைக்கோள்கள் மற்றும் லிதுவேனியாவின் 1 செயற்கைக் கோள் ஆகியவை வெற்றிகரமாக புவி நீள்வட்ட சுற்றுப்பாதையில் ஏவப்பட்டன.

## செயற்கைக்கோள்கள் நிலைநிறுத்தம்
ஏவூர்தியானது தரையில் இருந்து புறப்பட்ட 15 நிமிடம் 20 வினாடிகளுக்குப் பிறகு ‘ஈஓஎஸ்1’ செயற்கைக் கோளை புவி நீள்வட்ட சுற்றுப் பாதையில் நிலைநிறுத்தியது. முன்னதாக 2020 நவம்பர் 7 ஆம் நாள் மாலை 3.02 மணிக்கு ஏவத்திட்டமிடப்பட்டிருந்த நிகழ்வு 10 நிமிடங்கள் தாமதமாகி 3.12 க்கு ஏவுகலன் விண்ணில் ஏவப்பட்டது. ஈஓஎஸ் - 01 புவி நீள்வட்ட சுற்றுப்பாதையில் நிலைநிறுத்தப்பட்ட சில நிமிடங்களில் வணிகரீதியாக கொண்டு செல்லப்பட்டிருந்த 9 செயற்கைக் கோள்களும் புவி வட்டப்பாதையில் ஏவி நிலைநிறுத்தப்பட்டன.

## இந்திய செயற்கைக்கோளின் பயன்பாட்டு நோக்கம்
இஓஎஸ்-1 செயற்கைக்கோள் புவி கண்காணிப்பு, விவசாயம், பேரிடர் மேலாண்மை, காடுகள் கண்காணிப்பு ஆகிய பணிகளை மேற்கொள்வதற்காக ஏவப்பட்டுள்ளது. 
## மேற்கோள்கள்

பகுப்பு:முனைய துணைக்கோள் ஏவுகலம்
பகுப்பு:இந்திய விண்வெளித் திட்டங்கள்
தொலைக்காட்சி ஆவணப்படம்

**தொலைக்காட்சி ஆவணப்படம்** (Television documentary) என்பது தொலைக்காட்சி ஊடக ஆவணத் தயாரிப்புகளில் ஒன்றாகும். இந்த தொலைக்காட்சி ஆவணப்படங்கள் தொடராகவோ அல்லது தொலைக்காட்சி ஆவணப்படமாகவோ தயாரிக்கப்படுகின்றது. இந்த ஆவணப்படம் 1940 களில் முக்கியத்துவம் பெற்றது.

* **தொலைக்காட்சி ஆவணப்படத் தொடர்கள்** என்பது சிலநேரங்களில் ஒரு ஆவணப்படங்கள் என்று அழைக்கப்படுகின்றன, அவை இரண்டு அல்லது அதற்கு மேற்பட்ட அத்தியாயங்களின் வரிசைப்படுத்தப்பட்டு ஒளிபரப்படுகின்றது.
* **தொலைக்காட்சி ஆவணப்படங்கள்** என்பது ஒரு ஆவணப்பட அலைவரிசையில் அல்லது செய்தி தொடர்பான அலைவரிசை வழியாக ஒளிபரப்பப்பட வேண்டிய ஒரு ஒற்றை ஆவணப்படமாக உள்ளன.

ஆரம்பகால தொலைக்காட்சி ஆவணப்படங்களில் பொதுவாக வாரலாறு, போர்க்காலம் அல்லது நிகழ்வு தொடர்பான விஷயங்களை பற்றியே இடம்பெற்றிருந்தன. தற்கால தொலைக்காட்சி ஆவணப்படங்கள் விளையாட்டு, பயணம் மற்றும் வனவிலங்கு பற்றியே சித்தரிக்கப்பட்டுள்ளன. பல தொலைக்காட்சி ஆவணப்படங்கள் கலாச்சாரம், சமூக மற்றும் அரசியல் கவலைகளைச் சுற்றியுள்ள சர்ச்சையையும் விவாதத்தையும் பற்றியே உருவாக் கப்படுகின்றன.

அமெரிக்க நாட்டுத் தொலைக்காட்சி ஆவணப்படத்தின் தோற்றம் போர்க்கால நினைவுகளை சித்தரிக்கும் விதமாக 1949 ஆம் ஆண்டிலிருந்து தொடங்குகிறது.

## மேற்கோள்கள்

பகுப்பு:தொலைக்காட்சி வகைகள்
வால் படகோட்டம்

**வால் படகோட்டம்** *(Tail sailing)* என்பது திமிங்கிலங்கள் நீண்ட நேரத்திற்கு அவற்றின் வாலை தண்ணீருக்கு மேலாக தூக்கி பயணிப்பதைக் குறிக்கிறது. திமிங்கிலங்களின் இந்த செயல்முறை மனிதர்களால் அரிதாகவே அவதானிக்கப்படுகிறது. திமிங்கிலங்களின் இந்த நிகழ்வுக்கான துல்லியமான உந்துதல் ஏதும் தெரியவில்லை.  திமிங்கிலங்கள் காற்றைப் பிடித்துக்கொள்ளவும் நீரின் வழியாக நெடுந்தூரப் பயணம் செய்யவும் அல்லது அவற்றை குளிர்வித்துக் கொள்வதற்கான ஒரு முறையாகவும் இந்த செயலை மேற்கொள்கின்றன என்று கருதப்படுகிறது. திமிங்கிலம் கடல் தளத்திற்கு அருகில் உணவு எடுத்துக் கொள்கிறது என்று மூன்றாவது கோட்பாடு ஒன்று கூறுகிறது.

தெற்கு ஆத்திரேலிய கருந்திமிங்கிலம் போன்ற சில உயிரினங்களிடையே வால் படகோட்டம் மிகவும் பொதுவானது என்று விஞ்ஞானிகள் நம்புகின்றனர்.
 
## மேற்கோள்கள்

பகுப்பு:திமிங்கிலங்கள்
பகுப்பு:திமிங்கிலவியல்
பிரான்சிசு சார்லசு பிரேசர்

**பிரான்சிசு சார்லசு பிரேசர்** *(Francis Charles Fraser)*  கடல்வாழ் கடற்பாலூட்டிகள் குடும்பத்தைச் சேர்ந்த திமிங்கலங்கள் மற்றும் டால்பின்கள் தொடர்பான ஆய்வுகளில் ஈடுபட்ட முதன்மை விலங்கியலாளர் ஆவார். 1903 ஆம் ஆண்டு சூன் மாதம் 16 ஆம் நாள் இவர் பிறந்தார். 1933 முதல் 1969 வரை பிரித்தானிய இயற்கை வரலாற்று அருங்காட்சியகத்தில் பணியாற்றினார். 1966 ஆம் ஆண்டு ராயல் கழகத்தின் உறுப்பினராக பிரேசர் தேந்தெடுக்கப்பட்டார்.  1978 ஆம் ஆண்டு அக்டோபர் மாதம் 21 ஆம் நாள் பிரேசர் காலமானார். 

பிரான்சிசு சார்லசு பிரேசருக்கு சிறப்பு சேர்க்கும் வகையில் டால்பின் இனம் ஒன்றுக்கு பிரேசர் டால்பின் எனப் பெயர் சூட்டப்பட்டுள்ளது. 
## மேற்கோள்கள்

பகுப்பு:1903 பிறப்புகள்
பகுப்பு:1978 இறப்புகள்
பகுப்பு:விலங்கியலாளர்கள்
பகுப்பு:பிரித்தானிய அறிவியலாளர்கள்
இலியுகார்ட்டு விதி

**இலியுகார்ட்டு விதி** *(Leuckart's law)* விலங்கின் கண்ணின் அளவு அதன் இயக்கத்தின் அதிகபட்ச வேகத்துடன் தொடர்புடையது என்று கூறும் ஓர் அனுபவ விலங்கியல் விதியாகும். 1876 ஆம் ஆண்டு முதல் இலியுகார்ட்டு விதி கூறப்பட்டு வருகிறது.  உடல் நிறை விளைவுகளை அனுமதித்த பின்னர் வேகமாக நகரும் விலங்குகள் பெரிய கண்களைக் கொண்டுள்ளன என்பது இவ்விதியின் மையக் கொள்கையாகும். பழைய நூல்களில் பொதுவாக இலியுகார்ட்டின் விகிதம்  என இவ்விதி குறிப்பிடப்படுகிறது. 1876 ஆம் ஆண்டில் உருடால்ப் இலியுகார்ட்டு இவ்விதியை  முன்மொழிந்தார்.  
இக்கொள்கை ஆரம்பத்தில் பறவைகளுக்கு பயன்படுத்தப்பட்டது; பின்னர் அதைத் தொடர்ர்ந்து இது பாலூட்டிகளுக்கும் பயன்படுத்தப்பட்டுள்ளது.  
## சர்ச்சை
2011 ஆம் ஆண்டு வெளியிடப்பட்ட 88 பறவை இனங்கள் பற்றிய ஓர் ஆய்வில், பறவைகளின் பறக்கும் வேகத்திற்கும் கண்களின் அளவுக்கும் பயனுள்ள தொடர்பு எதுவும் இல்லை என்று கூறப்பட்டுள்ளது.  
## மேற்கோள்கள்

பகுப்பு:விலங்கியல்
பகுப்பு:பறவையியல்
இலாவண்யா திரிபாதி

**இலாவண்யா திரிபாதி** ( **Lavanya Tripathi** பிறப்பு: டிசம்பர் 15, 1990 ) இந்திய நடிகை, மாடல் மற்றும் நடனக் கலைஞர் ஆவார். இவர் தெலுங்கு திரையுலகில் முதன்மையாக பணியாற்றுகிறார். வடிவழகியாக பணியாற்றிய இவர் 2006 ஆம் ஆண்டில் மிஸ் உத்தரகண்ட் பட்டத்தை வென்றார். 2012 ஆம் ஆண்டில் அந்தல *ரக்சஷாய்* என்ற தெலுங்கு திரைப்படத்தில் நடித்து திரைத்துறையில் தடம் பதித்தார்.

## ஆரம்பகால வாழ்க்கை
இலாவண்யா திரிபாதி இந்தியாவில் உத்தரப் பிரதேசத்தில் அயோத்தியில் பிறந்தார். உத்தரகாண்ட மாநிலத்தில் தெராதுனில் வளர்ந்தார். இவரது  தந்தை உயர் நீதிமன்றம் மற்றும் சிவில் நீதிமன்றத்தில் பயிற்சி பெற்ற வழக்கறிஞர் ஆவார். இவரின் தாயார் ஓய்வு பெற்ற ஆசிரியர். இவருக்கு ஒரு அக்காவும், ஒரு மூத்த சகோதரரும் உள்ளனர். இலாவண்யா தனது பள்ளிப் படிப்பை தெராதுனில் மார்ஷல் பள்ளியில் பயின்றார். மும்பையில் உள்ள ரிஷி தயாராம் கல்லூரியில் பொருளாதாரத்தில் பட்டப் படிப்பை மேற்கொண்டார்.

இலாவண்யா திரிபாதி பள்ளிப் படிப்பை நிறைவு செய்தபின் வடிவழகியாகவும், தொலைக்காட்சி வணிக விளம்பரங்களிலும் நடிக்கத் தொடங்கினார். இவர் பரதநாட்டியத்தில் பயிற்சி பெற்றவர். *பேல் பேல் மாகடிவோய்* திரைப்படத்தில் பரதம் ஆடியுள்ளார்.

## விளம்பரங்களில்
இலாவண்யா திரிபாதி தெலுங்கானாவின் போக்குவரத்து காவல் துறையுடன் ஒரு விளம்பரத்தில் நடித்தார்.  அந்த விளம்பரத்திற்காக  அவர் ஊதியம் பெறவில்லை. ஃபேர் & லவ்லி (அழகுசாதனப் பொருட்கள்) மற்றும் பினானி சிமென்ட் உள்ளிட்ட சில பிரபலமான வணிக விளம்பரங்களில் தோன்றியுள்ளார்.

## திரைப்படத்துறையில்
இலாவண்யா திரிபாதி 2012 ஆம்  ஆண்டு நண்பர் ஒருவரின் பரிந்துரையினால் தெலுங்கு திரைப்படமான *அந்தலா ரக்சாசி* திரைப்படத்தின் நடிகர் தேர்வில் கலந்து கொண்டார். அத்திரைப்படத்தின் மூலம்   திரைப்படத்துறையில் அறிமுகமானார். *அந்தலா ரக்சாசி* திரைப்படத்தில்  மிதூனாவாக நடித்ததற்காக இலாவண்யா விமர்சன ரீதியான பாராட்டைப் பெற்றதுடன்,  மா தொலைக்காட்சியின் சிறந்த அறிமுக நடிகைக்கான விருதை வென்றார். அடுத்த ஆண்டு இவர் *தூசுகெல்தா* என்ற திரைப்படத்தில் நடித்தார். இத் திரைப்படமும் வெற்றிப் பெற்றது.  2014 ஆம் ஆண்டில் பிரம்மன் என்ற தமிழ் திரைப்படத்தின் மூலம் தமிழ் திரைப்படத்துறைக்கு அறிமுகமானார்.  பிரம்மன் திரைப்படத்தில் காயத்ரி என்ற  பத்திரிகையாளராக நடித்தார். இதைத் தொடர்ந்து நானும் ரவுடி தான் என்ற தமிழ் படத்தில் நடிக்க ஒப்பந்தமானார் ஆனால் புதிய தயாரிப்பு நிறுவனம் இந்த திரைப்படத் திட்டத்தை எடுத்துக் கொண்டபோது அதிலிருந்து நீக்கப்பட்டார். அதன் பின்னர் *பேல் பேல் மாகடிவோய்* என்ற தெலுங்குத் திரைப்படத்தில் நானியுடன் நடித்தார்.

2019 ஆம் ஆண்டு டிசம்பர் 21   அன்று அவர் 12 கோடி வரி ஏய்ப்பு செய்ததாக குற்றம் சாட்டப்பட்டது.

## தொலைக்காட்சியில்
இலாவண்யா திரிபாதி இந்தி தொலைக்காட்சி நாடகங்களிலும் நடித்துள்ளார். 2006-2009 ஆம் ஆண்டுகளில் *ஸ்ஸ் கோய் ஹை* என்ற தொடரிலும், 2008 ஆம் ஆண்டில் *கெட் கார்ஜியஸ்* என்ற தொடரிலும், 2009- 2010 ஆம் ஆண்டுகளில் *பியார் கா பந்தன்* என்ற தொலைக்காட்சித் தொடர்களிலும் நடித்தார். 2007- 2010 ஆம் ஆண்டுகளில் பிரபலமான தொலைக்காட்சித் தொடரான *சி.ஐ.டி* இல் சாக்சி என்ற கதாபாத்திரத்தில் தோன்றியுள்ளார்.

## குறிப்புகள்

பகுப்பு:இந்திய நடிகைகள்
பகுப்பு:1990 பிறப்புகள்
பகுப்பு:வாழும் மக்கள்
எல்கா கோம்சு

**எல்கா தோ ரொசாரியோ கோம்சு** *(Helga Do Rosario Gomes)* அமெரிக்காவின் நியூயார்க் நகரிலுள்ள கொலம்பியா பல்கலைக்கழகத்தின் இலாமண்ட் தோகெர்ட்டி புவி வானிலை ஆய்வகத்தில் ஓர் உயிரியல் கடல்சார் ஆய்வாளராக பணிபுரிகிறார்.

கடலோரபெருநகரங்களில் மனித நடவடிக்கைகள், அரபிக் கடலின் மாறிவரும் பல்லுயிர் மற்றும் உணவுச் சங்கிலியின் விளைவுகள் குறித்து கோம்சின் ஆராய்ச்சி கவனம் செலுத்துகிறது.
 
இந்தியாவின் மேற்கு கடற்கரையிலுள்ள கோவா பகுதியைச் சேர்ந்த கோம்சு முன்னதாக தோனா பவுலா கிராமத்திலுள்ள தேசிய கடல்சார் நிறுவனத்தின் ஒரு பகுதியாக இருந்தார்.
## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
பகுப்பு:கோவா நபர்கள்
பிணன் திரைப்படம்

**பிணன் திரைப்படம்** (zombie films) என்பது திரைப்படங்களில் உள்ள ஒரு வகையாகும். இது ஒரு கற்பனையான உயிரினம். அவை பொதுவாக இறந்த சடலங்கள் மீண்டும் கிருமி பாதிக்கப்பட்ட மனிதர்களாக பிணன் போன்று புத்துயிர் பெறுவதாக சித்தரிக்கப்படுகின்றன. இவைகள் இயற்க்கைக்கு எதிராக நரமாமிசிகள் என்று சித்தரிக்கப்படுகின்றன.

பிணன் திரைப்படங்கள் பொதுவாக திகில் வகைக்குள் வந்தாலும், சில நகைச்சுவை, அறிபுனை, அதிரடி, பரபரப்பூட்டும் அல்லது காதல் போன்ற பிற வகைகளிலும் உருவாக்கப்படுகின்றது. முதல் பிணன் திரைப்படம் 1932 ஆம் ஆண்டு இயக்குநர் 'விக்டர் ஹால்பெரின்' என்பவரால் இயக்கப்பட்ட 'வைட் ஜாம்பி' என்ற திரைப்படம் ஆகும். அதன் பிறகு 1930 முதல் 1940 களில் 'ஐ வாக் வித் அ ஜாம்பி' (1943) உட்பட பல பிணன் திரைப்படங்கள் தயாரிக்கப்பட்டன.

## தமிழில்
முதல் தமிழ் மொழி பிணன் திரைப்படம் 2015 ஆம் ஆண்டு வெளியான 'வேற வழி இல்லை' என்ற மலேசிய நாட்டுத் தமிழ் மொழித் திரைப்படம் ஆகும். அதன் பிறகு 2016 ஆம் ஆண்டு தமிழ் நாட்டில் நடிகர் ஜெயம் ரவி நடிப்பில் இயக்குநர் சக்தி சௌந்தர்ராஜன் இயக்கத்தில் மிருதன் என்ற திரைப்படம் வெளியானது. இதுவே இந்திய நாட்டின் முதல் பிணன் திரைப்படமும் ஆகும். 2019 ஆம் ஆண்டில் யோகி பாபு நடிப்பில் 'ஜாம்பி' என்ற நகைச்சுவை திகில் திரைப்படம் வெளியானது.

நேரடி தமிழ் பிணன் திரைப்படங்கள் வருவதற்கு முன்பு ரெசிடென்ட் ஈவில் போன்ற ஆங்கிலத் திரைப்படங்கள் தமிழ் மொழியில் மொழி மாற்றம் செய்யப்பட்டு வெளியாகியுள்ளது.

## மேற்கோள்கள்

பகுப்பு:திரைப்பட வகைகள்
நன்னே சோடர்

thumb|வலது | நன்னே சோடர்
**நன்னே சோடர்** (*Nanne Choda*,    ; 12 ஆம் நூற்றாண்டு ) என்பவர் ஒரு பிரபலமான தெலுங்கு கவிஞர் மற்றும் தெலுங்கு சோடர் குடும்பத்தைச் சேர்ந்தவர். இவர்  தேக்கண்டியுடு மற்றும் கவிராஜா சிகமணி ஆகிய பட்டங்களைக் கொண்டிருந்தார். இவர் பிரபந்தத்தை முதலில் பாடியவராக கருதப்படுகிறார்.

## வரலாறு
இவரது படைப்புகளின் மூலமாக இவரின் தாயார் பலநாட்டின் ஹைஹயாஸ் குடும்பத்தைச் சேர்ந்தவர் என்றும், இந்தக் குடும்பத்தினர் வேலநாட்டி சோடர் குடும்பத்தைச் சேர்ந்தவர்கள் எனத் தெரியவருகிறது. இவர் தனது படைப்புகளை சைவ துறவியான ஜங்காம மல்லிகார்ஜுண யோகிக்கு அர்ப்பணித்தார்.

## படைப்புகள்
நானே சோடரின் புகழ்பெற்ற படைப்பு தெலுங்கில் குமார சம்பவம் ஆகும். இந்தப் படைப்பு 10 ஆம் நூற்றாண்டில் நன்னய்யாவின் மகாபாரதத்திற்கு முன்பே இயற்றப்பட்டதாக சிலர் நம்புகின்றனர். மற்றவர்கள் நன்னய்யாவிற்கும் திக்கனா காலத்திற்கும் இடைப்பட்டது என்கின்றனர். குமார சம்பவம் என்பது அதே பெயரில் உள்ள காளிதாசன் படைப்பின் மொழிபெயர்ப்பு அல்ல. ஆனால் நன்னே சோடர் காளிதாசனின் படைப்புகளிலிருந்தும், சைவ இலக்கியங்களின் பிற கதைகளிலிருந்தும் உத்வேகம் பெற்றுள்ளார்.  இவர் தனது படைப்பை தனது குருவாக இருந்த ஜங்காம மல்லிகார்ஜுனாவுக்கு அர்ப்பணித்துள்ளார்.

## பாணி
இவர் பிரபந்த பாணியின் முதல் எழுத்தாளர் மற்றும் ஸ்ரீநாதா மற்றும் அஷ்டதிகாஜாக்களை விட முந்தையவர். சமசுகிருதம் மற்றும் தெலுங்கு சொற்களின் கலவையை இவர் பயன்படுத்தியிருந்தார். இவர் தெலுங்கு மரபுத்தொடரில் தலைசிறந்தவர் ஆவார். இயற்கையை விவரிக்கும் இவரது சில கவிதைகள் மிகவும் பிரபலமானவை. இவர் தெலுங்கு இலக்கியத்தில் புதிய அம்சங்களை அறிமுகப்படுத்தினார். இவர் தனது படைப்புகளில் சுகாவி ஸ்தூதி (நல்ல கவிஞர்களைப் புகழ்வது), குகாவி நிந்தா (கெட்ட கவிஞர்களைக் குறை கூறுவது) மற்றும் இஷ்டாதேவா பிரார்த்தனா (பிடித்த கடவுளைப் புகழ்வது) போன்ற கவிதைகளை எழுதியுள்ளார்.

கன்னடம் மற்றும் தமிழ் சொற்களை தனது கவிதைகளில் பயன்படுத்திய முதல் தெலுங்கு கவிஞர் நன்னே சோடர் ஆவார்.

## குறிப்புகள்

## குறிப்புகள்

* துர்கா பிரசாத், கி.பி 1565 வரை ஆந்திராவின் வரலாறு, பி.ஜி. வெளியீட்டாளர்கள், குண்டூர் (1988)
* 

## மேலும் காண்க
* நன்னய்யா
* திக்கனா

பகுப்பு:சோழர்
பகுப்பு:குண்டூர் மாவட்ட நபர்கள்
பகுப்பு:தெலுங்கு எழுத்தாளர்கள்
பகுப்பு:தெலுங்கு மக்கள்
பகுப்பு:தெலுங்கு கவிஞர்கள்
முதுகெலும்பு விலங்கியல்

**முதுகெலும்பு விலங்கியல்** (Vertebrate zoology) என்பது முதுகெலும்புள்ள விலங்குகளைக் குறித்து விவரிக்கும் ஓர் உயிரியல் பிரிவாகும். மீன்கள், இருவாழ்விகள், ஊர்வன, பறவைகள் மற்றும் பாலூட்டிகள் போன்ற முதுகெலும்புள்ள விலங்குகள் இப்பிரிவில் ஆராயப்படுகின்றன. 

பல இயற்கை வரலாற்று அருங்காட்சியகங்களில் முதுகெலும்பு விலங்கியல் என்ற துறைகள் உள்ளன. சில இடங்களில் முழு அருங்காட்சியகங்களும் இந்த பெயரைக் கொண்டுள்ளன. அமெரிக்காவின் கலிபோர்னியா மாநிலத்திலுள்ள பெர்க்லி நகர  கலிபோர்னியா பல்கலைக்கழகத்தில் உள்ள முதுகெலும்பு விலங்கியல் அருங்காட்சியகம் இதற்கு ஓர் உதாரணமாகும்.
## துணைப்பிரிவுகள்
முதுகெலும்பு விலங்கியல் என்ற இத்துணைப்பிரிவில் மேலும் பல உட்பிரிவுகள் உள்ளன:
*மீனியல் - மீன்களைப் பற்றிய ஆய்வுகள்.
*பாலூட்டியியல் - பாலூட்டிகளைப் பற்றிய ஆய்வுகள் .
**வௌவாலியல் - வௌவால்களைப் பற்றிய ஆய்வுகள்.
**முதனியியல் - முதனிகளைப் பற்றிய ஆய்வுகள்.
*பறவையியல் - பறவைகளைப் பற்றிய ஆய்வுகள்.
*ஊர்வனவியல் - ஊர்வனவற்றைப் பற்றிய ஆய்வுகள்.
*நீர்நில வாழ்விகளியல் - நீர்நில வாழ்வனவற்றைப் பற்றிய ஆய்வுகள்.
இத்துணைப்பிரிவுகளும் கூட சில குறிப்பிட்ட இனத்திற்கென மேலும் உட்பிரிவுகளாகப் பிரித்து ஆராயப்படுகின்றன.
## மேற்கோள்கள்

## புற இணைப்புகள்

* Vertebrate Zoology (Journal published by the Museum of Zoology Dresden, Germany Senckenberg Natural History Collections)

பகுப்பு:விலங்கியல்
பழமைசார் மேலாண்மை

**பழமைசார் மேலாண்மை** *(Conservative management)* என்பது ஒரு வகை மருத்துவ சிகிச்சையாகும். அறுவை சிகிச்சை அல்லது பிற துளையிட்டு ஊடுறுவும்  நடைமுறைகள் போன்ற அறுவை நடவடிக்கைகளைத் தவிர்த்து  சிகிச்சையளிப்பதை விவரிக்கிறது. .  பொதுவாக உடலுறுப்புகளின் செயல்பாடு அல்லது உடல் பாகங்களை பாதுகாக்கும் நோக்கம் இங்கு முன்னிலைப்படுத்தப்படுகிறது.    எடுத்துக்காட்டாக, குடல்வாலழற்சி சிகிச்சையின்போது பழமைவாத நிர்வாக சிகிச்சை முறையில் அறுவை சிகிச்சை மூலம் உடனடியாக குடல்வாலை அகற்றுவதற்கு மாறாக நுண்ணுயிர் எதிர்ப்பிகளுடன் கவனமாக காத்திருந்து சிகிச்சையளிப்பது பின்பற்றப்படுகிறது.  
## மேற்கோள்கள்

பகுப்பு:மருத்துவம்
பகுப்பு:மருத்துவ கலைச்சொற்கள்
சந்திராணி முர்மு

**சந்திரணி முர்மு** (*Chandrani Murmu*, பிறப்பு 16 ஜூன் 1993) என்பவர் ஒரு இந்திய அரசியல்வாதியாவார். இவர் பிஜு ஜனதா தளத்தின் சார்பாக 2019 இந்திய பொதுத் தேர்தலில் ஒடிசாவின் கியோன்ஜார் தொகுதியில் இருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார். சந்திரணி முர்மு தற்போது இந்திய இளைய நாடாளுமன்ற உறுப்பினராக உள்ளார்.

அதற்கு முன் இரண்டு முறை வென்ற பாரதிய ஜனதா கட்சியின் அனந்தா நாயக்கிற்கு எதிராக போட்டியிட்ட இவர் 66,203 வாக்குகள் வித்தியாசத்தில் வெற்றி பெற்றார். சகுந்தலா லாகுரிக்குப் பின் கியோஞ்சர் தொகுதியில் இருந்து பிஜு ஜனதாதளத்தின் சார்பில்  தேர்தலில் மீண்டும் வெற்றி பெற்றவர் இவராவார். இவர்தான் 16 வது மக்களவையில் இளைய உறுப்பினரும் ஆவார்.

## ஆரம்ப மற்றும் தனிப்பட்ட வாழ்க்கை
சந்திரணி முர்மு 16 சூன் 1993 அன்று  அரசு ஊழியரான சஞ்சீவ் முர்மு மற்றும் முன்னாள் நாடாளுமன்ற உறுப்பினர் ஹரிஹரன் சோரனின்  (1980 மற்றும் 1984 இல் காங்கிரஸ் சார்பாக கியோன்ஹார் தொகுதியில் இருந்து வென்றவர்) மகளான உர்பாஷி சோரன்  ஆகியோருக்கு மகளாகப் பிறந்தார். முர்மு புவனேசுவரத்தில் உள்ள சிக்ஷா 'ஓ' அனுசந்தன் பல்கலைக்கழகத்தில் இயந்திரப் பொறியியலில் பட்டம் பெற்றார். கியோன்ஜார் தொகுதி பழங்குடிகளுக்கான தனித்தொகுதியாக இருந்ததால், இங்கிருந்து போட்டியிட ஒரு படித்த பெண்ணை பிஜு ஜனதா தளம் தேடிக்கொண்டிருந்தத நிலையில், முர்மு தன் தாய்மாமன் ஹர்மோகன் சோரன் மூலம் பிஜு ஜனதா தளத்தை அணுகி, போட்டியிட வாய்ப்பு பெற்றார்.

இவரது தந்தையின் பெயர் குறித்து சில முரண்பாடுகள் இருப்பதாக பாஜக தலைமை தேர்தல் அதிகாரியிடம் முறையிட்டது. தேர்தலுக்கு முன்பு சந்திராணியின் உருவப்படம் இடம்பெற்ற ஒரு ஆபாச கானொளி ஊடகங்களில் பரப்பபட்டது.

## குறிப்புகள்

* நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்

பகுப்பு:17வது மக்களவை உறுப்பினர்கள்
பகுப்பு:1993 பிறப்புகள்
பகுப்பு:வாழும் மக்கள்
செ. ராஜேஷ் குமார்

**செ. ராஜேஷ் குமார்** (*S. Rajeshkumar*) ஓர் இந்திய அரசியல்வாதி மற்றும் தமிழ்நாடு சட்டமன்ற உறுப்பினராக ஆவார். இவர் தமிழ்நாட்டின் கன்னியாகுமரியில் உள்ள கிள்ளியூர் சட்டமன்றத் தொகுதியில் இந்திய தேசிய காங்கிரசு சார்பில் போட்டியிட்டு வெற்றி பெற்று 15வது சட்டமன்ற உறுப்பினராக செயல்பட்டு வருகிறார். 2021 ஆம் ஆண்டில் நடைபெற்ற சட்டமன்றத் தேர்தலில் கிளியூர் தொகுதியில் இருந்து இந்திய தேசிய காங்கிரசு சார்பில் சட்டமன்ற உறுப்பினரானார்.

## 2016 சட்டமன்றத் தேர்தல்
2016 சட்டமன்றத் தேர்தலில் இந்திய தேசிய காங்கிரசு சார்பாக போட்டியிட்டு வெற்றி பெற்றார். தன்னை எதிர்த்துப் போட்டியிட்ட பாஜக வேட்பாளரை 46,295 வாக்கு வித்தியாசத்தில் தோற்கடித்து வெற்றி பெற்றார்.

## 2021 சட்டமன்றத் தேர்தல்
2021 சட்டமன்றத் தேர்தலில் இந்திய தேசிய காங்கிரசு சார்பாக போட்டியிட்டு வெற்றி பெற்றார். தன்னை எதிர்த்துப் போட்டியிட்ட தமாக வேட்பாளரை 55,400 வாக்குகள் வித்தியாசத்தில் தோற்கடித்து வெற்றி பெற்றார். கிள்ளியூர் தொகுதியில் இருந்து இரண்டாவது முறையாக சட்டமன்ற உறுப்பினராகத் தேர்ந்தெடுக்கப்பட்டார்.

## மேற்கோள்கள்

பகுப்பு:15 ஆவது தமிழ்நாடு சட்டமன்ற உறுப்பினர்கள்
பகுப்பு:வாழும் மக்கள்
பகுப்பு:கன்னியாகுமரி மாவட்ட மக்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்